Document ID: 31986R1174

Tarybos reglamentas (EEB) Nr. 1174/86
1986 m. balandžio 21 d.
iš dalies keičiantis Reglamentą (EEB) Nr. 706/73 dėl Bendrijos tvarkos, skirtos prekybai žemės ūkio produktais ir taikomų Lamanšo sąsiaurio saloms bei Meno salai
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. Stojimo aktą, ypač į jo Protokolo Nr. 3 1 straipsnio 2 dalies trečią pastraipą,
atsižvelgdama į Komisijos pasiūlymą,
kadangi Šiaurės Airijai liberalizuotos tam tikros veterinarijos nuostatos dėl snukio ir nagų ligos ir prekybos gyvais gyvūnais, šviežia mėsa ir mėsos pagrindo gaminiais;
kadangi Reglamentu (EEB) Nr. 716/73 [1] Lamanšo sąsiaurio salos ir Meno sala veterinarijos tikslais prijungiamos prie Šiaurės Airijos;
kadangi, siekiant sumažinti ligos riziką, šioms saloms būtina leisti ir toliau taikyti savo iki šiol galiojusias veterinarijos taisykles dėl snukio ir nagų ligos,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 706/73 3 straipsnis pakeičiamas taip:
"3 straipsnis
Nuo 1973 m. rugsėjo 1 d. šių sričių Bendrijos taisyklės:
- veterinarijos teisės aktai,
- gyvūnų sveikatos teisės aktai,
- augalų sveikatos teisės aktai,
- sėklų ir sodinukų prekybos taisyklės,
- maisto teisės aktai,
- pašarų teisės aktai,
- kokybės ir rinkodaros standartai,
tomis pačiomis sąlygomis kaip ir Jungtinėje Karalystėje taikomos 1 straipsnyje minimiems produktams, importuojamiems į salas arba eksportuojamiems iš salų į Bendriją.
Tačiau Lamanšo sąsiaurio salos ir Meno sala, prekiaudamos gyvais gyvūnais, šviežia mėsa ir mėsos pagrindo gaminiais, dėl snukio ir nagų ligos gali ir toliau taikyti atskiras importui nustatytas taisykles. Šios nuostatos neturi būti griežtesnės už tas, kurios galiojo 1985 m. rugsėjo 30 d."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1986 m. balandžio 21 d.

Labels: 3
18
6